korydallos news - Διαγράφουν τον Γουρδομιχάλη για τα » μάτια» του Κατσούλη οι ( εναπομείναντες) Κασιματικοί;
Διαγράφουν τον Γουρδομιχάλη για τα » μάτια» του Κατσούλη οι ( εναπομείναντες) Κασιματικοί;
Πολύ πιο γρήγορα απ΄όσο προεξοφλούσαν φαίνεται ότι επέρχεται η ρήξη του πρώην Νο2 στη Δημοτική Αρχή Κασιμάτη, Γρηγόρη Γουρδομιχάλη ,με τους εναπομείναντες «πιστούς» Δημοτικούς Συμβούλους στον πρώην δήμαρχο .
Η δημοσιοποίηση από την ιστοσελίδα μας , των επαφών που έχει ξεκινήσει και έχει ο πρώην δήμαρχος με την παράταξη Κατσούλη , ήταν εκείνο που πυροδότησε τις σχέσεις τους.
Σημειωτέον και οι τρεις- Κασιμάτης -Γουρδομιχάλης-Κατσούλης , είχαν πρωταγωνιστικό ρόλο στην ισχυροποίηση του ΣΥΡΙΖΑ στον Κορυδαλλό.
Ο κ. Γουρδομιχάλης ,προς μεγάλη …έκπληξη ακόμη και του ίδιου του Στ. Κασιμάτη , ήταν εκείνος , ως γνωστόν , που τον υπερασπίστηκε όσο κανένας άλλος, στο προνουντσιαμέντο της πλειοψηφίας των Δημοτικών Συμβούλων της παράταξης , που τον οδήγησε τελικά και στην αποκαθήλωση – παραίτηση του , από την ηγεσία της πάλαι ποτέ «κραταιάς» παράταξης του « Πολίτες για τον Κορυδαλλό».
Και επίσης ήταν εκείνος που μέχρι τώρα υπερασπιζόταν τον πρώην δήμαρχο, στη σφοδρή κριτική για όλα τα προβλήματα που άφησε ως « κληρονομιά» στην πόλη .Όταν ο ίδιος ο Κασιμάτης , επέλεξε το δρόμο της φυγής και αποποίησης του ρόλου που του ανάθεσε η λαική ετυμηγορία , παραιτούμενος από το Δημοτικό Συμβούλιο.
Για όλα αυτά αλλά και την στήριξη κυρίως που του παρείχε προεκλογικά αλλά και τα προηγούμενα χρόνια , ο κ. Γουρδομιχάλης , θεώρησε unfair, την προσέγγιση που επιχειρεί ο Κασιμάτης ,με τον Ν. Κατσούλη .Δεδομένου ότι ο ίδιος ο κ. Γουρδομιχάλης , είχε στοχοποιηθεί επί μακρόν από τον ίδιον τον κ. Κατσούλη και στελέχη του. Τόσο προεκλογικά όσο και νωρίτερα όταν ήταν συνδικαλιστές της ΕΛΜΕ , με βαρύτατες καταγγελίες σε βάρος του , για θέματα Παιδείας που εκείνος ήταν υπεύθυνος επί ημερών διοίκησης Κασιμάτης.
Σύμφωνα με πληροφορίες , μετά την αποκάλυψη αυτών των συναντήσεων , ο κ. Γουρδομιχάλης , ζήτησε « εξηγήσεις» από τον ίδιο τον Κασιμάτη και είχαν εντονότατη συζήτηση .
Με την κοινοποίηση της σύγκρουσης τους, στους υπολοίπους πέντε Δημοτικούς Συμβούλους της παράταξης Κασιμάτη , τέθηκε θέμα διαγραφής του κ. Γουρδομιχάλη , τουλάχιστον από δυο εξ΄αυτών , που σύμφωνα με πληροφορίες θέλουν να εμφανίζονται ως « τοποτηρητές» του παραιτηθέντα Κασιμάτη .
Σύμφωνα δε με πληροφορίες θα συγκαλέσουν σε συνεδρίαση την παράταξη για να αποφασίσει τη διαγραφή του .
Βέβαια , μια τέτοια εξέλιξη εκτός των άλλων , θα έβαζε « ταφόπλακα» στην επιδίωξη του κ. Γουρδομιχάλη , να επανεκλεγεί πρόεδρος στον ΠΕΣΥΔΑΠ.